ทองคำปิดพุ่ง 25.1 ดอลล์
สัญญาทองคำตลาดนิวยอร์กปิดพุ่งขึ้นกว่า 25 ดอลลาร์ หลังตลาดหุ้นทะยานหนุน
29 พ.ย. 2554

สัญญาทองคำตลาดนิวยอร์กปิดพุ่งขึ้นกว่า 25 ดอลลาร์ หลังตลาดหุ้นทะยานหนุน
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 25.1 ดอลลาร์ หรือ 1.5% ปิดที่ 1,710.8 ดอลลาร์/ออนซ์
นักวิเคราะห์ในตลาดระบุว่า นักลงทุนมีมุมมองที่เป็นบวกมากขึ้นว่าวิกฤตหนี้ยูโรโซนจะได้รับการแก้ไข หลังจากมีรายงานว่าผู้นำยุโรปกำลังหารือกันเกี่ยวกับการสร้างวินัยด้านการคลังที่เข้มงวดมากขึ้นในกลุ่มประเทศยูโรโซน รวมถึงการวางแผนเสริมสร้างความแข็งแกร่งให้กับกองทุนรักษาเสถียรภาพการเงินยุโรป
สัญญาทองคำได้แรงหนุนมากขึ้นเมื่อสกุลเงินดอลลาร์สหรัฐอ่อนค่าลงเมื่อเทียบกับยูโร หลังจากหนังสือพิมพ์ ลา สตัมปา รายงานว่ากองทุนการเงินระหว่างประเทศ (IMF) กำลังเตรียมจัดหาเงินกู้มูลค่า 6 แสนล้านยูโรให้กับอิตาลี อย่างไรก็ตาม ไอเอ็มเอฟได้ออกมาปฏิเสธรายงานข่าวดังกล่าวในเวลาต่อมา